| Kalno Grikštų II piliakalnis |
| --- |
| Piliakalnio vaizdas iš šiaurės rytų pusės |
| 

Kalno Grikštų II piliakalnisKalno Grikštų II piliakalnis

 |
| Koordinatės  | 

|  |
| --- |
| 55°51′41″ š. pl. 21°23′54″ r. ilg.﻿ / ﻿55.86139°š. pl. 21.39833°r. ilg.﻿ / 55.86139; 21.39833Koordinatės: 55°51′41″ š. pl. 21°23′54″ r. ilg.﻿ / ﻿55.86139°š. pl. 21.39833°r. ilg.﻿ / 55.86139; 21.39833 |

 |
| Vieta | Kretingos rajonas |
| Seniūnija | Žalgirio seniūnija |
| Aukštis | 15–25 m |
| Plotas | 72 x 20 m |
| Naudotas | I tūkst. – II tūkst. pr. |
| Žvalgytas | 2016 m. |
| Registro Nr. | 40563 |

**Kalno Grikštų II piliakalnis** (unikalus kodas 40563) – piliakalnis Kretingos rajono savivaldybės teritorijos pietinėje dalyje, Mišučių miške, prie Kalno Grikštų kaimo (Žalgirio seniūnija), kelio  **2312**  Kretinga–Raguviškiai–Budriai  dešinėje pusėje, Minijos kairiajame krante.

Pasiekiamas važiuojant keliu  **2312**  Kretinga–Raguviškiai–Budriai . Nuo kryžkelės su keliu Raguviškiai–Baubliai–Žutautai pavažiavus 470 m Budrių kryptimi, įsukama į dešinėje esančią laukymę. Piliakalnis yra dešinėje pusėje, Mišučių miško pakraštyje, miškingoje aukštumoje.

Istorija
--------

Datuojamas I tūkst. – II tūkst. pradžia. Jame stovėjo medinė pilis, saugojusi kuršių genties Ceklio žemės vakarines prieigas.

Piliakalnį išaiškino biologas Darius Stončius, 2016 m. žvalgė Kultūros paveldo centro archeologai Algirdas Skrupskelis ir Arūnas Strazdas.

2017 m. registruotas Lietuvos Respublikos nekilnojamųjų kultūros vertybių registre ir paskelbtas nacionalinio reikšmingumo lygmens registrine kultūros vertybe, turinčia archeologinį ir kraštovaizdžio vertingųjų savybių pobūdį.

Teritorijos plotas – 15 044 m².

950 m į pietryčius yra Kačaičių piliakalnis, 650 m į pietus – Kalno Grikštų piliakalnis su priešpiliu, 1,05 km į pietvakarius – neįtvirtinta senovės gyvenvietė ir kapinynas.

Piliakalnio vaizdas iš pietryčių pusės

Piliakalnis
-----------

Įrengtas aukštumos kyšulyje, kurį iš šiaurės ir pietų pusių juosia gilios šaltiniuotos daubos, o iš vakarų – platus upės slėnis. Pietryčiuose toliau tęsiasi aukštuma. Šlaitai statūs, šiaurėje ir pietuose 15–16 m, o nuo slėnio pusės – iki 25 m aukščio.

Aikštelė beveik ovali, 20 x 25 m dydžio, pailga šiaurės vakarų – pietryčių kryptimi. Vidurinė jos dalis išgaubta, o rytinė – žemėja link krašto.

Palei aikštelės pietrytinį kraštą supiltas apie 20 m ilgio, 20 m pločio ir 0,5 m aukščio gynybinis pylimas. Jo išorinis šlaitas 2 m aukščio, leidžiasi į priešais pylimą iškastą 5 m pločio ir 1 m gylio gynybinį griovį. Už griovio supiltas antras apie 10 m pločio ir 50 cm aukščio pylimas, kurio išorinis šlaitas leidžiasi į lygiagrečiai iškastą 10–12 m pločio ir 50 cm gylio antrąjį gynybinį griovį, skiriantį piliakalnį nuo aukštumos.

Piliakalnio šiaurės vakariniame šlaite, 3 m žemiau aikštelės yra iki 5–6 m pločio ir apie 20 m ilgio terasa. Kita apie 2–3 m pločio terasa išliko apie 4 m žemiau aikštelės šiaurinio krašto.

Piliakalnis apaugęs mišku, apgadintas ilgalaikių arimų ir iškastų duobių. Šlaitai vietomis šiek kiek erodavę. Vidinis pylimas smarkiai nuskleistas ir suplokštėjęs, o išorinis – šiek tiek deformuotas. Gynybiniai grioviai iš dalies užslinkę. Pirmosios terasos pietiniame gale buvusi iškasta apie 5 m skersmens ir 1 m gylio duobė.

Nuotraukos
----------

* Gynybinio griovio vaizdas iš šiaurės vakarų pusės (nuo piliakalnio pylimo)Gynybinio griovio vaizdas iš šiaurės vakarų pusės (nuo piliakalnio pylimo)
* Piliakalnio gynybinio pylimo vaizdas iš pietryčių pusėsPiliakalnio gynybinio pylimo vaizdas iš pietryčių pusės
* Piliakalnio aikštelės vaizdas iš pietryčių pusės (nuo gynybinio pylimo)Piliakalnio aikštelės vaizdas iš pietryčių pusės (nuo gynybinio pylimo)
* Piliakalnio aikštelės vaizdas iš šiaurės vakarų pusėsPiliakalnio aikštelės vaizdas iš šiaurės vakarų pusės

Šaltiniai
---------

1. ↑  Algirdas Skrupskelis. Trumpa informacija apie Kalno Grikštų piliakalnį su priešpiliu ir Kalno Grikštų piliakalnį II. – Vilnius, 2016 m. gruodžio 12 d. – Kultūros paveldo centro paveldosaugos biblioteka
2. ↑  Kalno Grikštų piliakalnis (40563). – Kultūros vertybių registras. – Kultūros paveldo departamentas. – Vilnius, 2017
3. ↑  Kalno Grikštų piliakalnis (40563). – Kultūros vertybių registras [interaktyvus]. – Kultūros paveldo departamentas. – Vilnius, 2017

* Julius Kanarskas. Kalno Grikštų priešistorės liudininkai. – Švyturys. – 2017 m. rugsėjo 23 d.

Nuorodos
--------

* „Kalno Grikštų piliakalnis II". Lietuvos Respublikos kultūros vertybių registras.
* Kalno Grikštų priešistorės liudininkai. – Švyturio laikraštis. – 2017 m. rugsėjo 24 d. Archyvuota kopija 2019-02-02 iš Wayback Machine projekto.
* Kalno Grikštų priešistorės liudininkai. – Kretingos muziejus. – 2017 m. rugsėjo 25 d. Archyvuota kopija 2019-02-02 iš Wayback Machine projekto.

|  |
| --- |
| Aplinkiniai piliakalniai |
|  | Kurmaičių piliakalnis 12 km  Nagarbos piliakalnis 15,5 km | Mišučių piliakalnis 2 km | Kartenos piliakalnis 7 km |  |
| Ėgliškių (Andulių) piliakalnis 10 km |  | Lekemės piliakalnis 28 km |
| Eketės piliakalnis 15 km | Kalno Grikštų piliakalnis su priešpiliu 0,65 km | Kačaičių piliakalnis 0,9 km |